Gerxard Shryoder Putin bilan/ Foto: RIA Novosti Yevroittifoq Germaniya sobiq kansleri Gerxard Shryoderga nisbatan sanksiyalar joriy etishi kerak, sababi u Rossiya ishtirok etayotgan loyihalarni qo‘llab-quvvatlamoqda. Bu haqda Ukraina TIV rahbari Pavel Klimkin Germaniyaning Bild nashri bilan suhbatda aytib o‘tdi. «Gerxard Shryoder – Putinni butun dunyo miqyosida ilgari surayotgan eng muhim shaxslardan biri. Shuning uchun Yevroittifoq bu vaziyatda qanday harakat qilishi mumkin ekanini tekshirib ko‘rish darkor», - deya aniqlik kiritdi u. Klimkinning so‘zlariga ko‘ra, sanksiyalar nafaqat Rossiya hukumati a’zolari va davlat kompaniyalariga aloqador bo‘lishi kerak, balki «Moskva manfaatini xorijda ilgari surayotganlarga» ham tegishli bo‘lishi lozim.